**Р Е Ш Е Н И Е № ПВ-14-П/2015 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **Изграждане на кравеферма и силозно стопанство”** в ПИ 000443 и ПИ 000459, землище на с.Катуница, община Садово е започнала с внасяне в Регионалната инспекция по околната среда и водите – Пловдив на уведомление за инвестиционно предложение с вх. № ОВОС-585/08.06.2015 г.) от Възложителя: **„МАКСИ 2011” ЕООД,**

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-585/19.06.2015 г. от Възложителя е изискано предоставянето на следната допълнителна информация:

2.1**.„МАКСИ 2011” ЕООД**,да бъде легитимирано като Възложител по смисъла на т.20 към §1 от Допълнителните разпоредби на Закона за опазване на околната среда /ЗООС/- да се представи договор за наем за поземлен имот 000443.

2.2.Да се приложи скица на поземлен имот 000459, с акт за собственост или договор за наем.

2.3. Да се изясни- очаквани количества и начин на съхранение/ третиране на формираните торови маси (твърда и течна фракция).

На основание чл. 5, ал. 4 от Наредбата за ОВОС е определен срок до 16.07.2015 г. за предоставяне на допълнителната информация. Писмото е изпратено на Възложителя с обратна разписка, от която е видно, че същото е получено на 25.06.2015 г.

**3**. Към днешна дата Възложителят не е представил изисканата информация.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** „**Изграждане на кравеферма и силозно стопанство”** в ПИ 000443 и ПИ 000459, землище на с.Катуница, община Садово

**С прекратяване на процедурата по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.08.2015г.**

*Директор на РИОСВ - Пловдив*

П